Քրիստիան Մարի Մարկ Լակրուա

Քրիստիան  Մարի  Մարկ  Լակրուա (ֆր.՝ Christian Marie Marc Lacroix մայիսի 16, 1951(1951-05-16)[…], Առլ, Բուշ-դյու-Ռոն, Ֆրանսիա), ֆրանսիացի  մոդելավորող,  Christian Lacroix  բարձր նորաձևության տան հիմնադիր (այտեղ աշխատել է 1987 թվականից մինչև 2009 թվականը)։


== Կենսագրություն ==
Ծնվել է Ֆրանսիայի հարավում՝ 1951 թվականին՝ ինժեներների ընտանիքում։ Դպրոցն  ավարտելուց  հետո  տեղափոխվել  է Մոնպելիե, որտեղ  1970—1972 թվականներին սովորել է  Պոլ Վալերիի համալսարանում (Paul Valéry University), արվեստագիտության բաժնում, աշխատել է XVIII դարի գեղանկարչության մեջ պատկերված կոստյումների թեմայով, հետաքրքվել է նաև կինոարվեստում ներկայացված կոստյումների ուսումնասիրության աշխատանքներով։ Ցանկանալով դառնալ թանգարանային համակարգող՝ 1973 թվականին մեկնել է Փարիզ, որտեղ սկսել է սովորել Սորբոնում՝  արվեստի  պատմության  բաժնում և  Լուվրի  դպրոցում՝  École du Louvre։
Սկսել է աշխատել որպես կոշիկի և աքսեսուարների ոճաբան, ուժերը  փորձել է նաև նորաձևության քննադատի ոլորտում։ 1978 թվականին ընդունվել է աշխատանքի  Hermès  նորաձևության տանը, 1980 թվականին «Գի Պոլեն» նորաձևության տանն աշխատել է որպես օգնական։ 1981 թվականին նա աշխատել է  «Jean Patou  Ժան Պատու» նորաձևության տանը, որտեղ նրան հաջողվել է եռապատկել վաճառքի ծավալները։ 1987 թվականին Արնո Բերնարի ֆինանսական աջակցության շնորհիվ բացել է իր սեփական նորաձևության տունը։
1994 թվականին թողարկել է Bazar՝ առավել մատչելի հագուստի շարքը։ 1996 թվականին սկսել է թողարկել ջինսե հագուստներ, 1997 թվականին՝ սպասք և ճաշի պարագաներ՝ (Christofle–ի հետ  համատեղ), 1999 թվականին՝ օծանելիք, 2001 թվականին՝ մանկական հագուստ, 2004 թվականին՝ կանացի սպիտակեղեն և տղամարդկանց հագուստ, նույն ընթացքում էլ թողարկել է  Air France ավիաընկերության 1–ին կարգի ուղևորների համար համազգեստի լրակազմ (ներառյալ՝ գիշերազգեստ)։
2002—2005 թվականներին չլքելով սեփական նորաձևության տունը՝ իրականացրել է «Emilio Pucci Էմիլիո Պուչչի» նորաձևության տան գեղարվեստական ղեկավարի պաշտոնը։
2006 թվականից սկսած՝ Քրիստիան Լակրուան զբաղեցնում է  Մուլենի  (Օվերն շրջան) բեմական  կոստյումների  ազգային  կենտրոնի կառավարման նախագահի  պաշտոնը։ Նույն թվականի հոկտեմբերին Վիկտորիայի  և Ալբերտի թանգարանում տեղի ունեցած «Նորաձևությունը շարժման մեջ» ծրագրի շրջանակներում թանգարանի պատերի վրա ցուցադրվել է նրա կանացի հագուստի հավաքածուն։
2009 թվականին ստիպված է եղել թողնել իր նորաձևության տունը․ այն սնանկ է ճանաչվել և ամբողջությամբ կազմաքանդվել։
Քրիստիան Լակրուան իրականացրել է  է փարիզյան մի շարք հյուրանոցների ներքին հարդարումը․ l’Hôtel du Petit Moulin Մարե թաղամաս (2005), l’Hôtel Bellechasse Սեն–Ժերմեն–դը– Պրե (2007) և l’Hôtel Notre Dame Փարիզի Աստվածամոր տաճարից ոչ հեռու (2010)։


=== Ընտանիք ===
1974 թվականին ամուսնացել է Ֆրանսուազ Ռոզենտիլի հետ։


== Թատերական  աշխատանքները ==
1987 թվական՝ «Ընկած հրեշտակները», բալետ Քերոլ Արմիտաժ, Փարիզի օպերա
1988 թվական՝ «Փարիզյան ուրախություն (Gaîté Parisienne)», Լեոնիդ Մյասինի բալետը, Ամերիկայի բալետի թատրոն
1997 թվական՝ «Կոնֆետների վալս» և «Հրաշալի կապուտակ Դանուբի վրա» վալս, Վիեննական ֆիլհարմոնիկ նվագախմբի ամանորյա համերգը։
1998 թվական՝ «Թեմա  վարիացիաներով», Ջորջ Բալանչինի բալետ, Վիեննական օպերա
1999 թվական՝ «Մոխրոտիկ (բալետ)», Վիեննական օպերա։
2000 թվական՝ «Թանկարժեք իրեր (բալետ)», Ջորջ Բալանչինի  բալետ, Փարիզի օպերա
2001 թվական՝ «Շահրիզադե», Բյանկա Լիի բալետ, Փարիզի օպերա
2005 թվական՝ «Ֆեդրա (Ռասին)», Ժան–Ռասինի ողբերգությունը, Կոմեդի–Ֆրանսեզ


== Կինոգրաֆիա ==
1994՝ «Բարձր նորաձևություն (ֆիլմ)», Ռոբերտ Օլտմենի գեղարվեստական ֆիլմ (կամեո)։


== Մատենագիտություն ==
Christian Lacroix.,  Pieces of a Pattern: Lacroix by Lacroix (խմբ. Patrick Mauries), «Thames & Hudson», էջ 192, ISBN 978-0500279335։
Christian Lacroix, Patrick Mauriès, Olivier Saillard.,  Christian Lacroix on Fashion, «Thames & Hudson», էջ 240, ISBN 978-0500287972։Գրքային պատկերազարդումներCamilla Morton.,  Christian Lacroix and the Tale of Sleeping Beauty: A Fashion Fairy Tale Memoir, «It Books», էջ 112, ISBN 978-0061917318։


== Ճանաչում և մրցանակներ ==
1986՝ Ամերիկյան մոդելավորողների  խորհրդի հատուկ  մրցանակ
2002՝ Պատվավոր լեգեոնի շքանշանի ասպետ (մրցանակը ստացել է իր՝ «գարուն—ամառ 2003» հավաքածուի ցուցադրումից հետո՝ LVMH կոնցեռնի տնօրեն Առնո Բեռնարից։


== Ծանոթագրություններ ==


== Գրականություն ==
Francois Baudot.,  Christian Lacroix, «Universe», էջ 80, ISBN 978-0789301215։
Patrick Mauries.,  Christian Lacroix: The Diary of a Collection, «Simon & Schuster», էջ 192, ISBN 978-0684832593։
Martine Kahane.,  Christian Lacroix costumier, «Mecene», ISBN 978-2907970761։
Agnès Olive.,  Conversations au Soleil: Christian Lacroix, «LaBelleBleue» (Conversations au Soleil), էջ 38։


== Արտաքին հղումներ ==
Մետրոպոլիտեն  թանգարանի հավաքածուի մեջ առկա  Քրիստիան Լակրուայի մոդելները